پیرس (مانیٹرنگ ڈیسک) کولمبین سائیکلسٹ میگوئل لوپز ٹور ڈی فرانس نا 17 میکو مرحلہ ءِ کٹسا کیرئر نا اولیکو بھلا سرسہبی ءِ تینا پن آ کرے۔ پیرس نا جتا جتا گچین آ جاگہ غاتیٹی ٹور ڈی فرانس نا 17 میکو مرحلہ ہم پورو مس، میدانی و مشی آ ٹریک آ رائیڈر آتا لائخی و مشق آتا بھلو امتحان اس مس۔ 117کلومیٹر نا سخت انگا فاصلہ کل آن مست کولمبیا نا میگوئل لوپز چار گھنٹہ، 49 منٹ و 08 سیکنڈ اٹ پورو کرے، کیرئر اٹ اولیکو وار میگا ایونٹ اٹ بھلو سرسہبی اس دوئی کرے، کل اٹ سلووینا نا روگلک کل آن مون آٹے۔
